ဘရေ့ဗ် (ဝဘ်ရှာဖွေရေးစက်စနစ်)

ဘရေ့ဗ် ရှာဖွေရေး (အင်္ဂလိပ်ဘာသာဖြင့်- Brave Search) သည် သုံးစွဲသူ ကိုယ်ရေးအချက်အလက်လုံခြုံရေးနှင့် လွတ်လပ်မှုကို အလေးထားသော ဝက်ဘ် ရှာဖွေရေးအင်ဂျင်တစ်ခုဖြစ်သည်။ ထိုရှာဖွေရေးအင်ဂျင်သည် အခြား နာမည်ကြီး ရှာဖွေရေးအင်ဂျင်များကို အားထားမည့်အစား မိမိကိုယ်ပိုင် ဝက်ဘ် ညွှန်းကိန်းစုစည်းမှုမှ ရလဒ်များကို ပြသပေးပါသည်။ Brave ရှာဖွေရေးသည် သုံးစွဲသူများကို နောက်ယောင်ခံခြင်း သို့မဟုတ် အမျိုးအစားခွဲခြင်းဖြစ်စေ၊ ကြော်ငြာပြရန် ကိုယ်ရေးအချက်အလက်များ စုဆောင်းခြင်းဖြစ်စေ မပြုသကဲ့သို့ အခြားနာမည်ကြီး ရှာဖွေရေးအင်ဂျင်များထက် ပိုမိုခိုင်မာသော ကိုယ်ရေးအချက်အလက် လုံခြုံရေး ကာကွယ်မှုများကို ထည့်သွင်းပေးထားပါသည်။ ဤနေရာတွင် AI အစွမ်းသုံး၍ ဖြေကြားပေးချက်များနှင့် သုံးစွဲသူကိုယ်တိုင် စိတ်ကြိုက်စဉ်နိုင်သော ရလဒ် အဆင့်သတ်မှတ်ချက်များကဲ့သို့ တူးလ်များ ပါဝင်ပါသည်။

 သမိုင်းကြောင်း 
Brave ရှာဖွေရေး၏ ဇစ်မြစ်ကို နောက်ယောင်ခံကြည့်ရလျှင် 2021 ခုနှစ်၌ Brave Software က Tailcat ရှာဖွေရေးအင်ဂျင်ကို ဝယ်ယူပြီး နာမည်ကြီး နည်းပညာသုံး ရှာဖွေရေးအင်ဂျင်များ၏ အစားထိုးသုံးနိုင်မည့် ကိုယ်ရေးအချက်အလက် လုံခြုံရေး အလေးပေးသော ရှာဖွေရေးအင်ဂျင်တစ်ခု ဖန်တီးရန် အဖွဲ့ကို ဖွဲ့လိုက်ချိန်မှ စတင်ရမည်ဖြစ်သည်။ 2021 ခုနှစ် ဇွန်လတွင် ထိုအင်ဂျင်၏ အများပြည်သူ အစမ်းသုံးဗားရှင်းကို အပြည့်အဝ သီးခြားရပ်တည်သော ရှာဖွေရေး ညွှန်းကိန်းစုစည်းမှုနှင့်တကွ စတင်ထုတ်ဝေခဲ့သည်။ 2023 ခုနှစ် ဧပြီလ၌ Brave ရှာဖွေရေးသည် အခြားရှာဖွေရေးအင်ဂျင် API များနှင့် တွဲဖက်လုပ်ဆောင်မှုကို ဖျက်သိမ်းခဲ့ပြီးနောက် ယခုဆိုလျှင် ၎င်းကိုယ်ပိုင် ရလဒ် ညွှန်းကိန်းစုစည်းမှုကိုသာ အားထားနေပြီဖြစ်ပြီး ကိုယ်ရေးအချက်အလက် လုံခြုံရေးနှင့် လွတ်လပ်မှုရှိရေးတို့ကို ပိုမိုခိုင်မာအောင် လုပ်ဆောင်လျက်ရှိသည်။ အချိန်ကာလပြောင်းလဲလာသည်နှင့်အမျှ ပရိုဂရမ်ရေးသားသူများအတွက် ရှာဖွေရေး API နှင့် AI အစွမ်းဖြင့် ဖန်တီးထုတ်လုပ်သော ဖြေကြားရေး တူးလ်များကို လုပ်ဆောင်ချက်စုစည်းမှုတွင် ထည့်သွင်းပေးလာခဲ့ပါသည်။

2025 ခုနှစ် အောက်တိုဘာလတွင် တစ်နှစ်တာ ရှာဖွေမှုဆိုင်ရာ မေးမြန်းချက်ပေါင်း 20 ဘီလျံအထိ ရောက်ရှိခဲ့ပြီဖြစ်ကြောင်း ကုမ္ပဏီက ထုတ်ပြန်ကြေညာခဲ့သည်။

 လုပ်ဆောင်ချက်များ 

 Goggles 
Goggles တွင် သုံးစွဲသူများအနေဖြင့် ရှာဖွေမှု ရလဒ်များ အစဉ်လိုက်စဉ်ပုံကို မိမိတို့၏ ဦးစားပေးချက်များ သို့မဟုတ် ကွန်မြူနတီ စံညွှန်းများအပေါ် အခြေခံ၍ စိတ်ကြိုက် အဆင့်သတ်မှတ်ချက် စည်းကမ်းများနှင့် စစ်ထုတ်မှုများ ထည့်သွင်းခွင့်ခွင့်ပြုပါသည်။

 ရှာဖွေရေး API 
	ရှာဖွေရေး API က ပရိုဂရမ်ရေးသားသူများကို Brave ရှာဖွေရေး၏ သီးခြားလွတ်လပ်သော ညွှန်းကိန်းစုစည်းမှုကို ဝင်ရောက်သုံးစွဲခွင့် ပေးထားသဖြင့် ကိုယ်ရေးအချက်အလက် လုံခြုံရေး ပထမဦးစားပေး ရှာဖွေရေးရလဒ်များကို ၎င်းတို့၏ ကိုယ်ပိုင် အပလီကေးရှင်းများ၌ ထည့်သွင်းသုံးစွဲနိုင်ပါသည်။

 AI နှင့် အဖြေရှာ 
AI နှင့် အဖြေရှာလုပ်ဆောင်ချက်သည် သုံးစွဲသူ၏ ကိုယ်ရေးအချက်အလက် လုံခြုံရေးကို မထိခိုက်စေဘဲ မိမိတို့ ရှာဖွေရေးအင်ဂျင်ရှိ ကိုယ်ပိုင်ဝက်ဘ်ရလဒ်များနှင့် AI အနှစ်ချုပ်စနစ်ကို ပေါင်းစပ်အသုံးချခြင်းဖြင့် ရှာဖွေမှုဆိုင်ရာ မေးမြန်းမှုများအတွက် ကျစ်လစ်သော အဖြေများ ဖန်တီးထုတ်လုပ်ပေးရာ၌ ဉာဏ်ရည်တုစနစ် (AI) ကို အသုံးပြုပါသည်။

 ကိုးကား 

ကဏ္ဍ:အင်တာနက် ရှာဖွေရေး အင်ဂျင်များ